Source: http://www.bihon.ro/s-au-desprins-din-primul-sfert/news-20100416-11134071
Timestamp: 2018-09-25 11:15:52+00:00

Document:
S-au desprins din primul sfert - BIHON
Bihon CSM Oradea
S-au desprins din primul sfert
16. aprilie 2010 09:18
Baschetbaliştii orădeni au învins din nou fără probleme echipa SCM U Craiova, scor 85-66.
CSM Oradea a obţinut o victorie facilă în cel de-al doilea meci cu craiovenii, contând pentru primul tur din turneul play-out al Diviziei A de baschet masculin. Partida de joi a consemnat din nou superioritatea clară a orădenilor, care s-au desprins decisiv încă din start.
Elevii antrenorului Cristian Achim au început în trombă întâlnirea, conducând cu 27-9 după primul sfert şi meciul era practic jucat. În sfertul secund, gazdele s-au relaxat, craiovenii reducând puţin din diferenţă, scor la pauză 45-31. La fel s-a întâmplat şi în sfertul trei, încheiat cu scorul de 63-52. Simţind pericolul, orădenii au apăsat „pedala de acceleraţie”, refăcând din nou diferenţa. Au fost suficiente câteva minute de concentrare ale gazdelor, pentru ca eforturile craiovenilor să fie zădărnicite. Rezultatul final, 85-66, reflectă o victorie clară a echipei noastre.
„Două partide dificile”
„Am avut două meciuri dificile cu Craiova. Opinez că au fost cele mai importante partide ale sezonului pentru noi, pentru că dacă am fi pierdut unul din aceste meciuri, toate celelalte victorii, cu Clujul, Ploieştiul, Sibiul sau Timişoara, ar fi fost uitate. Cred însă că am fost singurul care s-a temut cu adevărat de aceste partide. Craiova este o echipă foarte periculoasă şi dacă s-ar fi întâmplat cumva un accident pe terenul nostru, să fi pierdut un meci, cred că ne-ar fi fost apoi foarte greu să recuperăm acel eşec în deplasare.
Astăzi (joi, n.r), ne-am desprins repede, iar jucătorii au crezut apoi că victoria va veni de la sine, dar n-a fost chiar aşa de simplu cum ar părea, văzând rezultatul final”, a declarat antrenorul Cristian Achim după meciul de joi. În ciuda celor două victorii, tehnicianul orădean rămâne în continuare circumspect pentru partidele care urmează, la Craiova. „În momentul de faţă cred că avem 51 la sută şanse de calificare în faţa Craiovei. Vom avea meciuri foarte dificile în deplasare. Nu mi-aş dori în niciun caz să ajungem cumva, Doamne fereşte, să jucăm cu Dinamo în turul următor, pentru evitarea retrogradării”, a conchis Cristian Achim.
Arena „Antonio Alexe”. Spectatori: circa 400
CSM Oradea – SCM U Craiova 85-66 (27-9, 18-22, 18-21, 22-14)
CSM Oradea: Stretea, Martinovic 7, Szijártó, Maric 13 (1×3), Ştefan 9 (3×3), Pascu, Mandic 19, Lázár 4, Mitchell 9 (1×3), Gnjato 13, Paşca 11 (1×3), Hora. Antrenor: Cristian Achim
SCM U Craiova: Milicic 2, Harvey 12, Lăpădat 3, Gavrilă 2, Matic 21 (1×3), Andonie, Albu, McCulough 12, Pacioga, Isleam 6, Basset 8. Antrenor: Zeliko Zecevic
Arbitri: Fabiana Niţu – Bukaresti László, Bogdan Podar. Comisar FR Baschet: Radu Bucerzan
DIVIZIA A DE BASCHET MASCULIN
Rezultate înregistrate în meciurile secunde din turul I al turneului play-out:
CSM Oradea – SCM U Craiova 85-66 (în primul meci 85-69)
Energia Rovinari – Gladiator Cluj-Napoca 120- 71 (104-66)
CS Otopeni – CSU Cuadripol Braşov 94-73 (76-65)
CSM Bucureşti – Dinamo 80-62 (92-46)
Meciurile trei ale întâlnirilor vor avea loc la 22 aprilie, pe terenurile echipelor mai slab clasate la finele sezonului regulat.
Ieri s-a disputat meciul U Mobitelco Cluj-Napoca – BC Mureş Târgu Mureş 84-60, contând pentru manşa I a primului tur din turneul play-off.
GAVRIL NUŢIU
N-au avut emoţii cu craiovenii
Taguri: baschet, craiova, csm oradea, meciul doi, play-out
Mai multe stiri din categoria Bihon CSM Oradea
Speră în recuperarea lui Aleksa Petrovski
Supercupa se dispută sâmbătă, 29 septembrie
Șerban Sere: „Regretăm că i-am dezamăgit pe fani”
CSM CSU Oradea a ratat calificarea în turul secund
Înfrângere în primul meci cu Karhu Basket
Campionii României întâlnesc campionii Finlandei
Watson și Nicolescu au fost coșgheteri
Uros Lucic revine la CSM CSU Oradea
Calificarea se joacă la Oradea

References: CSM 

CSM 

CSM 

CSM 

CSM 

CSM 
 csm 
 CSM 

CSM 
 CSM